Seminar Abi- ja teraapialoomad: tugi, suhtlus, teenused
10. aprillil 2015 a. korraldavad Tartu ülikooli semiootika osakond ja MTÜ Eesti Eesti Juhtkoerte Kasutajate Ühing Tartu Loodusmajas (Lille 10, Tartu) abi- ja teraapialoomade teemalise seminari.
Üritusel tutvustatakse nii Eesti kui ka teiste Euroopa riikide abi- ja teraapialoomade tegevust, nende loomade tegevusega seonduvaid visioone ja praeguseid probleeme. Ürituse eesmärgiks on ühtlasi täiendada teadmisi inimese ja abi- ning teraapialooma vahelise kontakti ja suhtluse spetsiifikast.
Kõik seminari ettekanded tõlgitakse viipekeelde ning seminari ingliskeelsed ettekanded tõlgitakse eesti keelde. Ürituse lõpetab ingliskeelne ümarlaud abi- ja teraapialoomade tulevikust Eestis. Kõik huvilised on oodatud.
Ürituse kava ja registreerimisinfo: http://juhtkoerakasutajad.ee/abi-ja-teraapialoomade-seminar-2015/
Kontakt: Riin Magnus (firstname.lastname@example.org, tel. 51967493),
Kai Kuusk (email@example.com, tel. 56929296)